# 1a etapa del Tour de França de 2009

La 1a etapa del Tour de França de 2009 es disputà el dissabte 4 de juliol de 2009 sobre un recorregut de 15 km en format de contrarellotge individual. El vencedor de l'etapa i primer líder de la present edició fou el suís Fabian Cancellara (Team Saxo Bank).

## Perfil de l'etapa

Mònaco és la vila de sortida i d'arribada d'aquesta etapa, però més de la meitat del recorregut es realitza en territori francès. El recorregut de l'etapa no és gens senzill, ja que a banda de tractar-se d'un traçat eminentment urbà cal destacar l'existència d'una dificultat muntanyosa de 4a categoria al km 7 d'etapa, que culmina a 205 msnm. A partir d'aquest punt el recorregut té tendència a baixar fins a arribar altra vegada a nivell de mar. Una part de l'etapa passa pel circuit de Fórmula 1 de Montecarlo.

## Desenvolupament de l'etapa

Els principals favorits a la sortida d'aquesta contrarellotge ere el suís Fabian Cancellara (Team Saxo Bank), l'espanyol Alberto Contador (Team Astana), recent vencedor del Campionat d'Espanya de l'especialitat, el britànic Bradley Wiggins (Garmin-Slipstream) o l'alemany Bert Grabsch (Team Columbia-HTC), campió del món vigent.
La sortida fou donada pel príncep Albert II de Mònaco, en presència de Rama Yade, Secretària d'Estat d'Esports francesa, i de Christian Prudhomme, director del Tour. El primer a sortir fou el neerlandès Kenny van Ummel.
Lance Armstrong, set vegades campió del Tour, tornà a prendre part en una etapa de la cursa francesa després de 4 anys d'absència. Fou un dels primers a sortir, aconseguint situar-se entre els deu primers classificats finals. Durant una bona estona Levi Leipheimer ocupà la primera posició provisional, fins que el seu company Andreas Klöden el superà, sent el primer ciclista a baixar dels 20 minuts. El vencedor final fou un dels grans favorits, el suís Fabian Cancellara que s'imposà amb un temps de 19' 32" a Alberto Contador i Bradley Wiggins. Cancellara havia passat pel cim del port a 6" de Contador, però en el descens demostrà les seves qualitats en la contrarellotge.
Contador, en haver fet el millor temps a la cota de Beausoleil, es vestí amb el mallot de la muntanya.
Entre els grans damnificats de l'etapa cal destacar a Denís Ménxov, superat per Cancellara en els darrers metres.

## Ports de muntanya

* Cota de Beausoleil. 205m. 4a categoria (km 7,5) (7,2 km al 2,7%)
| 1r | Alberto Contador | 3 pts |
| 2n | Tony Martin | 2 pts |
| 3r | Bradley Wiggins | 1 pts |

## Classificació de l'etapa

| | Ciclista | Equip | Temps |
| 1 | Fabian Cancellara | Team Saxo Bank | 19' 32" |
| 2 | Alberto Contador | Astana Qazaqstan Team | + 18" |
| 3 | Bradley Wiggins | Garmin-Slipstream | + 19" |
| 4 | Andreas Klöden | Astana Qazaqstan Team | + 22" |
| 5 | Cadel Evans | Silence-Lotto | + 23" |
| 6 | Levi Leipheimer | Astana Qazaqstan Team | + 30" |
| 7 | Roman Kreuziger | Liquigas | 32" |
| 8 | Tony Martin | Team Columbia-HTC | + 33" |
| 9 | Vincenzo Nibali | Liquigas | + 37" |
| 10 | Lance Armstrong | Astana Qazaqstan Team | + 40" |

## Classificació general

| | Ciclista | Equip | Temps |
| 1 | Fabian Cancellara | Team Saxo Bank | 19' 32" |
| 2 | Alberto Contador | Team Astana | + 18" |
| 3 | Bradley Wiggins | Garmin-Slipstream | + 19" |
| 4 | Andreas Klöden | Team Astana | + 22" |
| 5 | Cadel Evans | Silence-Lotto | + 23" |
| 6 | Levi Leipheimer | Team Astana | + 30" |
| 7 | Roman Kreuziger | Liquigas | 32" |
| 8 | Tony Martin | Team Columbia-HTC | + 33" |
| 9 | Vincenzo Nibali | Liquigas | + 37" |
| 10 | Lance Armstrong | Team Astana | + 40" |

## Classificacions annexes
### Classificació per punts

| Classificació per punts | Total |
| Fabian Cancellara | 15 pts |
| Alberto Contador | 12 pts |
| Bradley Wiggins | 10 pts |

### Classificació de la muntanya

| Classificació de la muntanya | Total |
| Alberto Contador | 3 pts |
| Tony Martin | 2 pts |
| Bradley Wiggins | 1 pt |

### Classificació del millor jove

| Classificació del millor jove | Total |
| Roman Kreuziger | 20' 04" |
| Tony Martin | + 1" |
| Vincenzo Nibali | + 5" |

### Classificació per equips

| Classificació per equips | Total |
| Astana Qazaqstan Team | 59' 46" |
| Team Saxo Bank | + 31" |
| Garmin-Slipstream | + 44" |

## Abandonaments

No hi hagué cap abandonament.

## Enllaços externs

* 1a etapa del Tour de França
* Resum de l'etapa

## Notes

* ↑ Resum de l'etapa al web oficial del Tour
* ↑ Cancellara se corona en Mónaco a marca.com (4 de juliol de 2009) (castellà)